GĦELUQ IS-SENA MILL-MEWT TA' MISSIERI Ta' CLo. GAvci Għebet ġa sena w għadni nhewden fuqek, Li x-xbieha tiegħek minn għajnejja tgħib, Le, ma jkun qatt missier, għalkemm is-snin Jitgerrbu fuq xulxin fil-milja tagħhom, Kollox kif ħallejt int; għalkemm fid-deher Suriti ftit imfarrġa, ma hix mera Tal-qalb marida li ma tafx b'fejqan. Ma nistax ngħid li xi kultant nistenna Xi żiara tiegħek f'dari: kont sikwit Tittawwal b'ħerqa kbira u 'l qalbi tfarraġ. Għalhekk minn ħin għal ieħor qisni nisma' Tidwi f'wednejja; 'ma. għalxejn nistenna Id-dehra tiegħek tfeġġ fil-kmajra tiegħi. B'dan kollu ma ninsiekx, u għalkemm mejjet Ġo fija għadha tfawwar dik l-imħabba Li mlietli 'l qalbi sa minn snin bikrija. Le, mhux għalxejn ta' kull filgħodu ntajjar Il-friex ta' soddti u lejn il-maqdes nitlaq Biex noffri: talbi hemm għalik w għal ommi. U tama sħiħa nħoss illi l-kbir Alla Qed jisma' talbi; u bi tbissima jiftaħ Tdejh narah biex fil-ħdan safi Tiegħu Jilqagħkom u jħaddankom dejjem Miegħu,